
      הנהלת בתי המשפט
ADMINISTRATION OF COURTS       

לשכת היועץ המשפטי                                                       Office Of the Legal Adviser
היחידה לחופש המידע 		Freedom of Information Unit

     י"ג באדר התשפ"א
    25 בפברואר 2021
    מספרנו:4700-1012-2021-001868         
    פ: 	378/2020	
    (בתשובה נא לציין מס')
לכבוד									

הנדון: בקשה לקבלת מידע לפי חוק חופש המידע, התשנ"ח-1998
סימוכין: מכתבנו מיום 18.1.20201
מכתבנו מיום 13.1.2021
 בקשה מיום 16.12.2020

1. בהמשך למכתבנו מיום 18.1.21, ולפנייתנו לצדדים שלישיים בהתאם לסעיף 13 לחוק חופש המידע התשנ"ח-1998 (להלן: החוק), הריני מודיעה לך שהצדדים השלישיים מסרו את הסכמתם למסירת המידע המבוקש – ההצעה לכתיבת ספר מאמרי שופטים על השואה (שהוגשה על ידי מר איתמר לוין להנהלת בתי המשפט) וכן, מכתב הפנייה להנהלת בתי המשפט מטעם מרכז זלמן שזר ויד ושם. בהתאם לכך, מצורף בזה לעיונך המידע המבוקש, בכפוף לאמור להלן.
1. יובהר שוב כי בימים אלה עדיין בוחנת הנהלת בתי המשפט את האפשרות לבצע התקשרות עם ההוצאות לאור של יד ושם ושל מרכז שז"ר לפרסום הספר. מר איתמר לוין הוא יוזם הרעיון לכתיבת ספר המאמרים ועורך מטעם ההוצאות לאור של יד ושם ומרכז שז"ר יחד עם ההיסטוריון ד"ר רוני שטאובר. היות שההתקשרות נשוא הפרויקט עודנה מצויה בשלבי משא ומתן וממילא טרם אושרה כאמור, הושחרו או הוסרו מהמכתב של מרכז זלמן שזר ויד ושם חלקים הנוגעים למימון הפרויקט ולשמות המאמרים המוצעים. נתונים אלו מפורטים, בין היתר, בנספחים א' וב' למכתב, אשר לא ימסרו מהסיבות הבאות:  
1.  נספח א' למכתב שעניינו "הערכה תקציבית" – המדובר במידע על אודות פרטי משא ומתן עם גוף או עם אדם שמחוץ לרשות. בהתאם, הנספח לא יימסר על יסוד סעיף 9(ב)(3) לחוק. 
1. נספח ב' למכתב שעניינו "רשימת המאמרים" – המדובר בטיוטה שהועברה לצורך קבלת החלטה שטרם התקבלה בנושא המאמרים שיפורסמו ויכללו בספר וכן, בחלק מפרטי המשא ומתן. בהתאם, הנספח לא יימסר על יסוד סעיפים 9(ב)(4) ו-9(ב)(3) לחוק.
1. כנגד החלטה זו ניתן להגיש עתירה מנהלית תוך 45 ימים לבית המשפט לעניינים מנהליים בירושלים.

